Ընդլայնված այդ նիստին մասնակցելու է 250 հոգի, և այն վարելու է ՀՀԿ նախագահ Սերժ Սարգսյանը: Թերևս հենց այդ նիստում էլ վերջնական որոշում կկայացվի առաջիկա արտահերթ խորհրդարանա­կան ընտրություններին ՀՀԿ-ի մասնակցության վե­րաբերյալ: Եթե որոշվի, որ ՀՀԿ-ն մասնակցելու է, ապա կորոշվի նաև, թե ով է գլխավորելու ՀՀԿ հա­մամասնական ցուցակը: Ըստ որոշ տեղեկություննե­րի, նիստի ժամանակ ՀՀԿ փոխնախագահ կընտրվի ՀՀ պաշտպանության նախկին նախարար Վիգեն Սարգսյանը, որն էլ հենց կգլխավորի ցուցակը: Երեկ Վիգեն Սարգսյանը գրառում է արել իր ֆեյսբուքյան էջում: «ՀՀԿ-ն անպայման պետք է մասնակցի առա­ջիկա ընտրություններին: Այդպես կայացած քաղա­քական կուսակցությունը իշխանափոխությունից հե­տո ոչ թե «կխռովի» իր ժողովրդից, այլ նրան նոր կարգավիճակում ծառայելու հայտ կներկայացնի: Ընդդիմություն լինելը ո՛չ արտոնություն է, ո՛չ վարչական լծակ, ո՛չ էլ բարձր հանրային դիրք։ Դա պատվաբեր հնարավորություն է ապաշխարելու սխալնե­րիդ համար գործով և ոչ թե խոսքով...»,- գրել է նա: